Diari Oficial de la Generalitat Valenciana


Sumari del DOGV 5514, del 17-05-2007 (2007/6208)

RESOLUCIÓ de 7 de maig de 2007, de la Secretaria Autonòmica de Cultura i Política Lingüística, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5514

Data del DOGV
:   17-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6208


Data del document
:   07-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Junta Qualificadora de Coneixements de Valencià
    * examen
    * llengua regional

La Generalitat, en el marc de la política dirigida a afavorir la presència de la Comunitat Valenciana en la Unió Europea i atesa la petició de la Secretaria Autonòmica de Relacions amb la Unió Europea i Cooperació al Desenrotllament, decidix convocar proves de qualificació dins de les activitats de difusió i promoció del valencià en els centres valencians de l'exterior.  
El dia 3 de maig es va reunir la comissió delegada de la Junta Qualificadora de Coneixements de Valencià i va aprovar la realització de les dites proves.  
Vist el precedent acord i de conformitat amb les competències que té atribuïdes la Secretaria Autonòmica de Cultura i Política Lingüística pel Decret 183/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria de Cultura, Educació i Esport, resolc:  
Primer  
Convocar les proves extraordinàries per a l'obtenció dels certificats oficials administratius de coneixements de valencià següents:  
- Certificat de Grau Elemental de Coneixements de Valencià.  
Certificat de Grau Mitjà de Coneixements de Valencià.  
Certificat de Grau Superior de Coneixements de Valencià.  
Segon  
Estes proves tindran lloc a la ciutat de Brussel·les (Bèlgica) el dia 30 de juny a les 10 h, als locals de la Delegació de la Comunitat Valenciana a Brussel·les, rue de la Loi, 227.  
Tercer  
Nomenar la Comissió Examinadora que haurà d'actuar en estes proves i que figura en l'annex de la present Resolució.  
Quart  
Autoritzar la presentació de sol·licituds en la mateixa data de realització de l'examen davant la Comissió Examinadora.  
Disposició final  
A la resta d'aspectes relatius a esta prova, els serà d'aplicació el que disposa la Resolució de 26 de febrer de 2007, de la Secretaria Autonòmica de Cultura i Política Lingüística, per la qual es convoquen les proves per a l'obtenció dels certificats oficials administratius de coneixements de valencià (DOCV núm. 5.472).   
València, 7 de maig de 2007. La secretària autonòmica de Cultura i Política Lingüística: Concepción Gómez Ocaña.  
ANNEX  
Comissió Examinadora de Brussel·les  
President: Vicent Satorres i Calabuig  
Secretari: Vicent Tortosa i Reig   
Vocal 1: José Ruiz i Espí   
Vocal 2: Óscar Romero i Sánchez   
Vocal 3: Vicent Garcia i Devís  
RESOLUCIÓ de 7 de maig de 2007, de la Secretaria Autonòmica de Cultura i Política Lingüística, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià. [2007/6208]Conselleria de Cultura, Educació i Esport